Lærervejledning
	Forløbets titel
	Alternativ fremlæggelse med indtalte PowerPoint med quiz og evt. video

	Omfang
	1 - 6 timer alt efter fagligt indhold

	De grundlæggende idéer
	Forløbet er et alternativ til gruppefremlæggelser på klassen.
Det egner sig til fremlæggelse af mindre opgaver, hvor eleverne har forskellige emner/virksomheder/produkter, som skal bidrage til fælles læring i klassen. 
Det er intentionen, at det bidrager til motivation og til at aktivere de ”lyttende elever”.

	Læringsmål
	Fagligt mål: 
· Det kan anvendes til forskellige afgrænsede og præcise faglige mål, hvor eleverne kan bidrage med forskellige eksempler.
F.eks.: (som i det afprøvede forløb) At eleverne får kendskab til forskellige mærkningsordninger inden for detailhandlen, eller (som anden afprøvning) ser hvordan parametrene kan tilpasses forskellige målgrupper.
Undervisningsmål:
· At eleverne i grupper kan samskabe fagligt indhold for øvrige elever.
· At eleverne træner kort og præcist fremlæggelse.
· At eleverne kan anvende video og quiz i fremlæggelser, både for at gøre fremlæggelser interessante, men også for at øge de it-tekniske færdigheder.
· At eleverne kan lære af andre elevers fremlæggelse.

	Hvor i et undervisningsforløb?
	Det kan bruges til fremlæggelse af mindre opgaver, hvor eleverne/grupperne har forskellige emner/virksomheder/produkter/målgrupper, som øvrige elever skal have læring af.
Kan med fordel efterfølges af aktivitet, hvor eleverne har glæde at den tilegnede viden fx (opsummeringsark eller test). 
Reflektionsspøgsmål om forskelle i løsningerne kan med fordel efterfølgende bringes op i klassen.

	Arbejdsformer
	Gruppearbejde eller pararbejde efterfulgt af individuel egen læring igennem andre gruppers fremlæggelser.

	Underviserroller
	Vejleder og styring af tid og rammesætning.


	Vejledning
	Underviser skal hjælpe grupperne med at holde tidsplanen, så der bliver brugt tid på selve besvarelsen og indsættelse af slides i PowerPoint. Samt at der bliver tid til produktion af quiz og evt. video. 
Kravene til opgaveafleveringen skal være præcist formuleret, så der frigives tid til faglig vejledning i grupperne. 
Der kan evt. benyttes tjeklister, som gruppen kan bruge for at huske alle krav. 

	Hvilke e-læringsværktøjer
	Evt. start med en Kahoot – for at aktivere evt. forforståelse eller fungere som teaser.
PowerPoint app + FORMS spørgeskema + evt. Video.

	Særlige forhold
	 Vigtigt at eleverne bruger PowerPoint-appen.
(Onlineversionen har ikke alle de nødvendige faciliteter med lyd, video og quiz)

	Et par gode råd
	Det bliver for tungt, hvis eleverne selv skal se/lytte mere end 4-5 PowerPoint, så måske skal klassen deles i to klynger.
Alternativt se præsentationerne sammen på klassen og bruge QR-kode til quizzen.
God idé at rammesætte PowerPoint med antal slides, længde på video og antal, samt type spørgsmål.
Underviser kan med fordel præformulere evalueringsspørgsmål til elevernes præsentation og video ud fra faglige kriterier for at sikre bedre feedback fra øvrige elever. Disse evalueringsspørgsmål skal alle grupper medtage i deres quiz.
Man kan med fordel lade opgaven strække sig over to gange, så PowerPoint produceres første gang og gennemsyn foregår efterfølgende gang.

	Husk
	Mindst én i gruppen skal have PowerPoint appen og adgang til office.com FORMS.
Vigtigt, at der bliver afsat passende tid til at producere præsentationerne og tid til at se/lytte præsentationerne og video igennem, samt besvare quizzerne.



